|  |
| --- |
| Številka: 007-568/2024/12 |
| Ljubljana, 14. 2. 2025 |
| EVA 2024-2330-0173 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o določitvi seznama in najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023-2027 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji dne … sprejela naslednji sklep:Vlada Republike Slovenije je sprejela Sklep o določitvi seznama in najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027, ki se objavi v Uradnem listu Republike Slovenije. Barbara Kolenko Helbl generalna sekretarkaSklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * Maša Žagar, generalna direktorica Direktorata za kmetijstvo,
* mag. Andreja Komel, vodja Sektorja za strukturno politiko in razvoj podeželja.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri določitvi seznamov in izračunu najvišje višine priznanih stroškov nakupa za Sklep o določitvi seznama in najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027 je sodelovala Čebelarska zveza Slovenije ter njeni strokovnjaki za ekonomiko čebelarjenja in tehnologijo čebelarjenja. |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Sklep se sprejme za namen izvajanja podintervencij iz strateškega načrta skupne kmetijske politike 2023–2027 za sofinanciranje nakupa čebelarske opreme, sofinanciranje zdravil za zatiranje varoj, sofinanciranje sadik medovitih rastlin, posajenih za čebelarjenje in ne za pridelavo rastlin, sofinanciranje nakupa oziroma izdelave satnic s certifikatom ali analiznim izvidom oziroma poročilom o doseženih temperaturah. S sklepom se določita seznam in najvišja višina priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** (Samo če izberete DA pod točko 6.a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**Predlog ne prinaša finančnih posledic. Finančne posledice so urejene v Uredbi o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, 58/23 in 92/24), na podlagi katere se podintervencije financirajo v razmerju 50:50 iz proračuna Republike Slovenije in sredstev EU, s PP 221642 in PP 221643, in je za njih predvideno 5.993.715,62 EUR. Sklep določa le najvišje priznane vrednosti, potrebne za ovrednotenje priznanih stroškov nakupa čebelarske opreme, sofinanciranja zdravil za zatiranje varoj, sofinanciranja sadik medovitih rastlin, posajenih za čebelarjenje in ne za pridelavo rastlin, sofinanciranja nakupa oziroma izdelave satnic s certifikatom ali analiznim izvidom oziroma poročilom o doseženih temperaturah za programsko obdobje 2023–2027.1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Sklep določa le najvišje priznane vrednosti, potrebne za ovrednotenje priznanih stroškov nakupa čebelarske opreme, sofinanciranja zdravil za zatiranje varoj, sofinanciranja sadik medovitih rastlin, posajenih za čebelarjenje in ne za pridelavo rastlin, sofinanciranja nakupa oziroma izdelave satnic s certifikatom ali analiznim izvidom oziroma poročilom o doseženih temperaturah za programsko obdobje 2023–2027. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja | DA |
| (Če je odgovor NE, navedite, zakaj ni bilo objavljeno.) |
| Datum objave: 28. 1. 2025 (na spletnem mestu E-demokracija)V razpravo so bili vključeni: ‒ Čebelarska zveza Slovenije,* Kmetijsko gozdarska zbornica Slovenije,
* Slovensko združenje profesionalnih čebelarjev.

Bistvena mnenja, predlogi in pripombe, ki niso bili upoštevani, ter razlogi za neupoštevanje: /Drugi predlogi, pripombe ali mnenja niso bili podani. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mateja Čalušić ministrica |

 EVA 2024-2330-0173

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23), tretjega odstavka 22. člena, prvega odstavka 35. člena, drugega odstavka 40. člena in prvega odstavka 93. člena Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, 58/23 in 92/24) je Vlada Republike Slovenije sprejela

SKLEP

**o določitvi seznama in najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027**

I

Ta sklep določa podroben seznam čebelarske opreme, katere nakup se sofinancira, in najvišjo višino priznanih stroškov nakupa posamezne čebelarske opreme, seznam zdravil za zatiranje varoj ter najvišjo višino priznanih stroškov nakupa navedenih zdravil, seznam sadik medovitih rastlin in najvišjo višino priznanih stroškov nakupa posamezne sadike medovite rastline ter najvišjo višino priznanih stroškov nakupa satnice in ceno satnice v primeru predelave voska v satnice oziroma ceno satnice v primeru lastne izdelave satnic iz voska lastne predelave s certifikatom ali analiznim izvidom za izvajanje intervencij v sektorju čebelarskih proizvodov iz strateškega načrta skupne kmetijske politike 2023–2027.

II

Podroben seznam čebelarske opreme, seznam zdravil za zatiranje varoj in podrobnejši seznam sadik medovitih rastlin so določeni v Prilogi, ki je sestavni del tega sklepa.

III

Najvišja višina priznanih stroškov nakupa posamezne čebelarske opreme, najvišja višina priznanih stroškov nakupa zdravil za zatiranje varoj, najvišja višina priznanih stroškov nakupa posamezne sadike medovite rastline, najvišja višina priznanih stroškov nakupa satnice in cena satnice v primeru predelave voska v satnice oziroma cena satnice v primeru lastne izdelave satnic iz voska lastne predelave s certifikatom ali analiznim izvidom se določijo z uporabo najvišje višine priznanih stroškov nakupa iz Priloge tega sklepa.

IV

Z dnem uveljavitve tega sklepa preneha veljati Sklep o določitvi seznama in najvišje višine priznanih stroškov nakupa čebelarske opreme, zdravil, sadik medonosnih rastlin ter satnic za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 46/23 in 57/23 – popr.).

V

Ta sklep začne veljati naslednji dan po objavi v Uradnem listu Republike Slovenije.

Št. 007-568/2024/

Ljubljana, dne ... … 2025

EVA 2024-2330-0173

Vlada Republike Slovenije

 dr. Robert Golob

 predsednik

Priloga

Seznam čebelarske opreme, zdravil za zatiranje varoj, sadik medovitih rastlin ter najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin in nakupa oziroma cene izdelave satnice za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027

Preglednica 1: Seznam čebelarske opreme in najvišja višina priznanih stroškov nakupa posamezne nove čebelarske opreme za programsko obdobje 2023–2027 (v EUR/kos, brez DDV)

|  |  |  |
| --- | --- | --- |
| **Šifra stroška** | **Seznam posamezne nove čebelarske opreme** | **Povprečna vrednost (EUR/kos)** |
| NCO1 | **Čebelji panji s testnimi vložki** |  |
| NCO1.1 | Panj LR | 103,72  |
| NCO1.2 | Panj DB | 109,12  |
| NCO1.3 | AŽ-panj nakladni | 125,70  |
| NCO1.4 | AŽ-panj 10-satni, ali več, 3 etaže | 197,75  |
| NCO1.5 | AŽ-panj 10-satni, ali več, 2 etaži | 138,62  |
| NCO1.6 | AŽ-panj 7-satni | 73,07  |
| NCO1.7 | AŽ-panj 9-satni | 130,20  |
| NCO1.8 | Panj s smukalnikom in pitalnikom | 210,76  |
| NCO1.9 | AŽ-panj z visoko podnico s testnim vložkom in smukalnikom cvetnega prahu | 168,03  |
| NCO1.10 | AŽ-panj 11+3 satni | 194,47  |
| NCO1.11 | Kirarjev panj | 286,64  |
| NCO2 | **Testni vložek za odkrivanje varoje** |  |
| NCO2.1 | Testni vložek leseni | 12,18  |
| NCO2.2 | Testni vložek PVC | 7,37  |
| NCO3 | **Ometalniki (blago ali kovinski)** | 397,53  |
| NCO4 | **Smukalnik cvetnega prahu (leseni, PVC ali kombinacija inoks + les)** |  |
| NCO4.1 | Smukalnik cvetnega prahu leseni | 33,33  |
| NCO4.2 | Smukalnik cvetnega prahu PVC | 16,84  |
| NCO4.3 | Smukalnik, integriran v podnico za LR-panj | 41,63  |
| NCO4.4 | Smukalnik AŽ leseni – inoks košarica | 39,40  |
| NCO5 | **Sušilnik za cvetni prah** |  |
| NCO5.1 | Manjši, nosilnost do vključno 10 kg  | 484,78  |
| NCO5.2 | Večji, nosilnost nad 10 kg  | 2.120,59  |
| NCO5.3 | Čistilec cvetnega prahu | 1.946,58  |
| NCO6 | **Naprava za pridobivanje cvetnega prahu izkopanca** | 332,00  |
| NCO7 | **Ločevalnik cvetnega prahu izkopanca od voska** | 284,20  |
| NCO8 | **Liofilizator** |  |
| NCO8.1 | Liofilizator, zmogljivost do vključno 7 kg | 8.057,81  |
| NCO8.2 | Liofilizator, zmogljivost nad 7 kg | 17.475,41  |
| NCO9 | **Naprava za pridobivanje strupa** | 680,74  |
| NCO10 | **Plemenilnik** | 28,38  |
| NCO11 | **Točila s pripadajočo opremo** |  |
| NCO11.1 | Ročno 3-satno | 426,50  |
| NCO11.2 | Ročno 4-satno | 581,19  |
| NCO11.3 | 4-satno z motorjem | 886,72  |
| NCO11.4 | 4-satno samoobračalno | 1.373,03  |
| NCO11.5 | 6-satno samoobračalno | 1.613,73  |
| NCO11.6 | 8-satno samoobračalno | 2.401,64  |
| NCO11.7 | 12-satno samoobračalno | 3.270,49  |
| NCO11.8 | 16-satno samoobračalno | 3.406,28 |
| NCO11.9 | 4-satno samoobračalno z avtomatiko | 1.998,23  |
| NCO11.10 | 6-satno samoobračalno z avtomatiko | 2.766,30  |
| NCO11.11 | 8-satno samoobračalno z avtomatiko | 3.134,10  |
| NCO11.12 | 12-satno samoobračalno z avtomatiko | 4.454,65  |
| NCO11.13 | 16-satno samoobračalno z avtomatiko | 4.648,23  |
| NCO11.14 | Radialno točilo 9S | 737,96  |
| NCO11.15 | Radialno točilo 12S | 1.268,32  |
| NCO12 | **Posoda za skladiščenje medu (do 200 kg)** |  |
| NCO12.1 | Posoda za med do vključno 50 kg, inoks | 123,03  |
| NCO12.2 | Posoda za med nad 50 kg do vključno 100 kg, inoks  | 221,39  |
| NCO12.3 | Posoda za med nad 100 kg do vključno 200 kg, inoks  | 225,83  |
| NCO12.4 | Posoda za med do vključno 50 kg, PVC | 22,01  |
| NCO12.5 | Posoda za med nad 50 kg do vključno 100 kg, PVC | 39,56  |
| NCO12.6 | Posoda za med nad 100 kg do vključno 200 kg, PVC | 55,82  |
| NCO13 | **Posoda za skladiščenje medu (nad 200 kg)** |  |
| NCO13.1 | Posoda za med do vključno 300 kg, inoks | 326,37  |
| NCO13.2 | Posoda za med nad 300 kg do vključno 750 kg, inoks | 479,47  |
| NCO13.3 | Posoda za med do vključno 300 kg, PVC | 79,16  |
| NCO13.4 | Posoda za med nad 300 kg do vključno 750 kg, PVC | 227,06  |
| NCO14 | **Cedila, cedilna posoda in korita** |  |
| NCO14.1 | Cedilo, enojno ali dvojno | 32,64  |
| NCO14.2 | Cedilna posoda do vključno 50 kg s cedilom | 233,23  |
| NCO14.3 | Separator/korito za ločevanje medu, voska ipd. | 2.260,00  |
| NCO15 | **Črpalka za med ali druga primerljiva živila** |  |
| NCO15.1 | Črpalka za črpanje in potiskanje medu, 230 V, do 1,5 kW | 1.896,10  |
| NCO15.2 | Črpalka za črpanje in potiskanje medu, 400 V, do 1,5 kW | 2.187,75  |
| NCO16 | **Naprave za utekočinjenje medu** |  |
| NCO16.1 | Spiralni grelec/potopni grelec s premerom do vključno 30 cm | 328,90  |
| NCO16.2 | Spiralni grelec/potopni grelec s premerom nad 30 cm | 473,31  |
| NCO16.3 | Toplotna omara/komora za segrevanje medu do vključno 299 kg | 1.372,98  |
| NCO16.4 | Toplotna omara/komora za segrevanje medu nad 299 kg | 2.082,00  |
| NCO16.5 | Grelni set za topljenje in fino cejenje medu | 813,50  |
| NCO17 | **Hladilna tehnika** |  |
| NCO17.1 | Hladilne omare/vitrine (brez zamrzovalnega dela) kapacitete do vključno 500 L | 2.314,07  |
| NCO17.2 | Hladilne omare/vitrine (brez zamrzovalnega dela) kapacitete nad 500 L | 2.532,17  |
| NCO17.3\* | Hladilnica, cena na kubični meter | 363,52  |
| NCO18 | **Mešalne palice in mešalniki za kremni med** |  |
| NCO18.1 | Mešalna palica za vrtalnik, mešalna palica za sladkorno raztopino | 43,67  |
| NCO18.2 | Mešalnik za kremni med | 1.943,83  |
| NCO18.3 | Homogenizator brez gretja | 1.435,88  |
| NCO18.4 | Homogenizator z gretjem s kapaciteto do vključno 500 kg | 2.727,00  |
| NCO18.5 | Homogenizator z gretjem s kapaciteto nad 500 kg | 5.372,98  |
| NCO19 | **Refraktometer** | 58,80  |
| NCO20 | **Konduktometer** | 176,91  |
| NCO21 | **Naprave za polnjenje, zapiranje in etiketiranje embalaže** |  |
| NCO21.1 | Polnilna naprava za med brez mize | 2.566,59  |
| NCO21.2 | Polnilna naprava za med z mizo | 4.947,65  |
| NCO21.3 | Dozirna miza (dodatek k polnilni napravi) | 2.928,85  |
| NCO21.4 | Ročna/polavtomatska etiketirka | 1.493,45  |
| NCO21.5 | Avtomatska etiketirka | 4.940,00  |
| NCO21.6 | Naprava za zapiranje embalaže, polavtomatska ali avtomatska | 3.849,70  |
| NCO22 | **Transportni trak** | 659,99  |
| NCO23 | **Tehtnice za nadzorovanje čebeljih družin** |  |
| NCO23.1 | Tehtnica, mehanska | 392,81  |
| NCO23.2 | Tehtnica, digitalna, sporočanje po SMS in/ali brezžično | 464,61  |
| NCO23.3 | Tehtnica z vremensko postajo, ki omogoča sporočanje meritev po SMS ali spletni aplikaciji in povezavo z opazovalno službo | 706,93  |
| NCO24 | **Kontrolne tehtnice** |  |
| NCO24.1 | Možnost tehtanja do vključno 30 kg | 192,35  |
| NCO24.2 | Možnost tehtanja nad 30 kg | 656,53  |
| NCO24.3 | Precizna tehtnica (do 0,001 g) | 1.900,00  |
| NCO25 | **Sistemi za odkrivanje satov** |  |
| NCO25.1 | Posoda za odkrivanje z odcejalno mrežo (PVC ali inoks) | 133,55  |
| NCO25.2 | Posoda za odkrivanje z odcejalno mrežo (z odlagalnikom ali stojalom) | 148,98  |
| NCO25.3 | Posoda – korito za odkrivanje, nerjaveče – manjše (do vključno 100 cm) | 455,65  |
| NCO25.4 | Posoda – korito za odkrivanje, nerjaveče – večje (nad 100 cm) | 731,50  |
| NCO26 | **Stroj za odkrivanje satja** |  |
| NCO26.1 | Stroj za odkrivanje satja, ročni/polavtomatski | 3.431,88  |
| NCO26.2 | Stroj za odkrivanje satja, avtomatski | 4.654,54  |
| NCO27 | **Stiskalnica/centrifuga za odvajanje voska** | 2.377,05  |
| NCO28 | **Sončni topilniki voska** |  |
| NCO28.1 | Sončni topilnik, leseni | 163,16  |
| NCO28.2 | Sončni topilnik, inoks | 337,30  |
| NCO28.3 | Sončni topilnik, PVC | 164,80  |
| NCO29 | **Parni uparjalnik ali plinski gorilnik za kuhalnik voščin** |  |
| NCO29.1 | Parni uparjalnik – generator | 251,54  |
| NCO29.2 | Plinski gorilnik – ročka | 137,85  |
| NCO30 | **Kuhalniki voščin**  |  |
| NCO30.1 | Kuhalnik z dodanim parnim uparjalnikom ali gorilnikom do vključno 20 satov | 466,73  |
| NCO30.2 | Kuhalnik z dodanim parnim uparjalnikom ali gorilnikom nad 20 satov | 766,97  |
| NCO30.3 | Kuhalnik brez parnega uparjalnika ali gorilnika do vključno 20 satov | 260,67  |
| NCO30.4 | Kuhalnik brez parnega uparjalnika ali gorilnika nad 20 satov | 560,91  |
| NCO30.5 | Parni uparjalnik s centrifugo za voščine | 3.570,00  |
| NCO30.6 | Kuhalnik na paro ali suhi zrak z integriranim električnim grelcem | 1.245,17  |
| NCO30.7 | Sterilizator voska/čistilna posoda za vosek | 1.293,74  |
| NCO30.8 | Topilec pokrovčkov s toplim zrakom | 1.283,40  |
| NCO30.9 | Centrifuga za vosek | 3.376,67 |
| NCO31 | **Naprave za izdelavo satnic (AŽ/LR/DB)** | 1.297,41  |
| NCO32 | **Inkubator za shranjevanje matičnjakov** | 2.107,50  |
| NCO33 | **Pripomočki za aplikacijo zdravil za zdravljenje čebel** |  |
| NCO33.1 | Brizgalka za oksalno kislino | 41,55  |
| NCO33.2 | Izparilnik/sublimator za oksalno kislino brez regulacije temperature  | 147,81  |
| NCO33.3 | Izparilnik/sublimator za oksalno kislino z regulacijo temperature | 399,04  |
| NCO33.4 | Hlapilnik za mravljinčno kislino | 21,06  |
| NCO34 | **Oprema za krmljenje čebel** |  |
| NCO34.1 | Pitalnik | 24,53  |
| NCO34.2 | Cisterna s črpalko in drugo pripadajočo opremo kapacitete do vključno 150 L | 420,08  |
| NCO34.3 | Cisterna s črpalko in drugo pripadajočo opremo kapacitete nad 150 L (od 150 do 700 L) | 1.330,00  |
| NCO34.4 | Električni mešalnik za pripravo pogač | 1.329,81  |
| NCO34.5 | Mlin za sladkor | 3.206,80  |
| NCO34.6 | Stroj za izdelavo pogač | 2.200,82  |
| NCO35 | **Elektroagregati** |  |
| NCO35.1 | Elektroagregat moči do vključno 2 kW | 1.088,01  |
| NCO35.2 | Elektroagregat moči nad 2 kW do vključno 4 kW | 1.379,74  |
| NCO35.3 | Elektroagregat moči nad 4 kW do vključno 6 kW | 5.282,79  |
| NCO36 | **Industrijski tiskalnik za tisk ali dotisk nalepk in označevanje gotovih izdelkov** | 3.059,33  |
| NCO37 | **Sestavni deli za polnilno linijo** |  |
| NCO37.1 | Inoks pult dolžine do vključno 2 m z omaro za shranjevanje | 1.247,13  |
| NCO37.2 | Inoks pult dolžine do vključno 2 m s pomivalnim koritom, kotnim ventilom, gibljivo cevjo in odtočnim kanalom | 1.325,76  |
| NCO37.3 | Avtomatska linija od odpiranja satov do točenja medu | 4.654,54  |
| NCO37.4 | Tlačni filter za med | 1.863,93  |
| NCO37.5 | Tank z ogrevanjem za polnilnico medu kapacitete do vključno 300 L | 4.371,80  |
| NCO37.6 | Mešalnik medu kapacitete do vključno 50 L, z mešalom | 1.408,16  |
| NCO38 | **Pomivalni stroj – industrijski** | 3.694,26  |
| NCO39 | **Kontejnerji** |  |
| NCO39.1 | Kontejner za 8 panjev | 1.046,50  |
| NCO39.2 | Kontejner za 10 panjev | 1.094,17  |
| NCO39.3 | Kontejner za od 11 do vključno 16 panjev | 1.666,50  |
| NCO39.4 | Kontejner za od 17 do vključno 26 panjev | 4.659,50  |
| NCO39.5 | Kontejner za več kot 27 panjev | 7.950,00 |
| NCO40 | **Prikolice** |  |
| NCO40.1 | Lahki priklopnik (NDM do vključno 750 kg) | 1.693,06  |
| NCO40.2 | Priklopnik (NDM nad 750 kg do vključno 3500 kg) | 4.844,66  |
| NCO40.3 | Ponjava za lahki priklopnik | 357,63  |
| NCO41 | **Viličarji/sistem za nakladanje, razkladanje panjev** |  |
| NCO41.1 | Ročni viličarji, nosilnost do vključno 2,5 t | 662,50  |
| NCO41.2 | Visokodvižni električni paletni viličar, nosilnost do vključno 1,6 t | 7.646,67  |
| NCO41.3 | Klasični električni viličar, nosilnost do vključno 5,5 t | 51.050,00  |
| NCO41.4 | Namenski terenski dvokolesni električni viličar za razlaganje panjev | 3.448,43  |
| NCO42 | **Fotovoltaični sklop** |  |
| NCO42.1 | Solarni komplet (do vključno 3000 W, z akumulatorji do vključno 240 Ah in krmilno tehniko) | 1.134,69 |
| NCO43 | **Nadzorna kamera za čebelnjake** | 370,85  |
| NCO44 | **Visokotlačni čistilnik** |  |
| NCO44.1 | Visokotlačni čistilnik, hladna voda | 1.065,57  |
| NCO44.2 | Visokotlačni čistilnik, topla voda | 4.324,12  |
| NCO45 | **Prodajni samopostrežni avtomat za med in čebelarske izdelke** | 8.381,33  |
| NCO46 | **Inox pult (tekoči meter)** | 400,50  |

\* Za obračun kubičnega metra se upošteva notranja mera hladilnice (šifra stroška NCO17.3) .

**Preglednica 2: Seznam zdravil za zatiranje varoj** **na osnovi organskih kislin in eteričnih olj, ki so dovoljena v ekološkem čebelarstvu, ter najvišja višina priznanih stroškov nakupa navedenih zdravil za programsko obdobje 2023–2027 (v EUR/kos, brez DDV)**

|  |  |  |
| --- | --- | --- |
| **Šifra stroška** | **Seznam zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu** | **Vrednost (EUR/kos)** |
| **ZDR1** | **APILIFE VAR 2 trakova** | 2,70 |
| **ZDR2** | **Apifor 1 L** | 13,39 |
| **ZDR3** | **Apifor 5 L** | 46,47 |
| **ZDR4** | **FORMICPRO 4 trakovi** | 19,99 |
| **ZDR5** | **FORMICPRO 20 trakov** | 73,27 |
| **ZDR6** | **FORMIVAR 85-% 1 L** | 15,99 |
| **ZDR7** | **FORMIVAR 60-% 1 L** | 15,38 |
| **ZDR8** | **APIBIOXAL 500 ml** | 18,13 |
| **ZDR9** | **APIBIOXAL 5000 ml** | 114,10 |
| **ZDR10** | **VARROMED 555 ml**  | 33,64 |
| **ZDR11** | **API-Bioxal 35 g** | 11,79 |
| **ZDR12** | **API-Bioxal 175 g** | 52,10 |
| **ZDR13** | **API-Bioxal 350 g** | 69,35 |
| **ZDR14** | **OXUVAR 275 g** | 11,95 |
| **ZDR15** | **OXUVAR 1000 g** | 35,90 |
| **ZDR16** | **THYMOVAR 15g** | 22,24 |

**Preglednica 3: Seznam drugih zdravil za zatiranje varoj in najvišja višina priznanih stroškov nakupa navedenih zdravil za programsko obdobje 2023–2027 (v EUR/kos, brez DDV)**

|  |  |  |
| --- | --- | --- |
| **Šifra stroška** | **Seznam drugih zdravil za zatiranje varoj** | **Vrednost (EUR/kos)** |
| **ZDRO1** | **Varidol 125 mg/ml** | 14,80 |
| **ZDRO2** | **Apivar 500 mg** | 21,63 |
| **ZDRO3** | **POLYVAR YELLOW 275 mg** | 31,32 |
| **ZDRO4** | **BAYVAROL 20 trakov** | 29,94 |
| **ZDRO5** | **BAYVAROL 4 trakovi** | 5,99 |
| **ZDRO6** | **CheckMite+** | 30,07 |

**Preglednica 4: Seznam sadik medovitih rastlin in najvišja višina priznanih stroškov nakupa navedenih sadik za programsko obdobje 2023–2027 (v EUR/kos, brez DDV)**

|  |  |  |
| --- | --- | --- |
| **Šifra stroška** | **Seznam sadik medovitih rastlin** | **Vrednost (EUR/kos)** |
| MR1 | leska | 6,20 |
| MR2 | vrbe | 5,45 |
| MR3 | rumeni dren | 4,95 |
| MR4 | rešeljika | 3,52 |
| MR5 | črni trn | 5,25 |
| MR6 | kloček | 9,99 |
| MR7 | navadna trdoleska | 4,00 |
| MR8 | malinjak (avtohtone maline in robide) | 3,93 |
| MR9 | navadna krhlika | 4,00 |
| MR10 | navadni ruj | 11,47 |
| MR11 | šmarna hrušica | 11,71 |
| MR12 | perovskija | 8,02 |
| MR13 | divja češnja | 2,65 |
| MR14 | slive | 9,91 |
| MR15 | divja hruška | 3,58 |
| MR16 | divja jablana, lesnika | 3,83 |
| MR17 | cepljeno sadno drevje | 10,70 |
| MR18 | javorji (gorski, ostrolistni, maklen, trokrpi, topokrpi, tatarski) | 2,90 |
| MR19 | jerebika | 4,45 |
| MR20 | mokovec | 13,32 |
| MR21 | brek | 4,50 |
| MR22 | skorš | 4,11 |
| MR23 | mali jesen | 1,69 |
| MR24 | lipa | 6,85 |
| MR25 | lipovec | 6,55 |
| MR26 | pravi kostanj | 3,70 |
| MR27 | jelka | 2,05 |
| MR28 | bor | 2,20 |
| MR29 | smreka | 1,75 |
| MR30 | žajbelj | 2,80 |
| MR31 | sivka | 3,25 |
| MR32 | rožmarin | 3,47 |
| MR33 | timijan, materina dušica | 3,23 |
| MR34 | meta (vse avtohtone vrste mete) | 2,80 |
| MR35 | šetraj | 2,60 |
| MR36 | čišljaki | 4,38 |
| MR37 | melisa | 2,60 |
| MR38 | divji slezenovec | 4,19 |
| MR39 | origano, navadna dobra misel | 2,60 |
| MR40 | angelika | 4,83 |
| MR41 | hermelika | 4,47 |
| MR42 | ognjič | 2,45 |
| MR43 | drobnjak in druge lukovke | 2,70 |
| MR44 | nepeta, mačja meta | 2,65 |
| MR45 | leska v loncu | 11,53 |
| MR46 | vrbe v loncu | 14,53 |
| MR47 | rumeni dren v loncu | 11,63 |
| MR48 | rešeljika v loncu | 16,75 |
| MR49 | črni trn v loncu | 43,13 |
| MR50 | kloček v loncu | 40,58 |
| MR51 | navadna trdoleska v loncu | 7,80 |
| MR52 | malinjak (avtohtone maline in robide) v loncu | 10,87 |
| MR53 | navadna krhlika v loncu | 4,75 |
| MR54 | navadni ruj v loncu | 20,12 |
| MR55 | šmarna hrušica v loncu | 17,67 |
| MR56 | perovskija v loncu | 10,68 |
| MR57 | divja češnja v loncu | 13,95 |
| MR58 | slive v loncu | 17,45 |
| MR59 | divja hruška v loncu | 12,95 |
| MR60 | divja jablana, lesnika v loncu | 5,45 |
| MR61 | cepljeno sadno drevje v loncu | 19,45 |
| MR62 | javorji (gorski, ostrolistni, maklen, trokrpi, topokrpi, tatarski) v loncu | 21,37 |
| MR63 | jerebika v loncu | 22,47 |
| MR64 | mokovec v loncu | 46,75 |
| MR65 | brek v loncu | 24,20 |
| MR66 | skorš v loncu | 14,67 |
| MR67 | mali jesen v loncu | 55,32 |
| MR68 | lipa v loncu | 13,67 |
| MR69 | lipovec v loncu | 13,17 |
| MR70 | pravi kostanj v loncu | 31,17 |
| MR71 | jelka v loncu | 5,75 |
| MR72 | bor v loncu | 24,63 |
| MR73 | smreka v loncu | 21,67 |

**Preglednica 5: Najvišja višina priznanih stroškov nakupa oziroma cena izdelave satnice za namen izvajanja intervencij v sektorju čebelarskih proizvodov iz strateškega načrta skupne kmetijske politike za programsko obdobje 2023–2027 (v EUR/kos, brez DDV)**

|  |  |  |  |
| --- | --- | --- | --- |
| **Šifra stroška** | **Nakup oziroma izdelava satnice pri predelovalcu ali v lastni pridelavi** | **Vrednost (EUR/kg, EUR/analizo)** | **Vrednost (EUR/satnico)** |
| SAT1 | nakup satnic s certifikatom za ekološko čebelarjenje | 31,25 | 3,13 |
| SAT2 | nakup satnic z analiznim izvidom na vsebnost ostankov kumafosa in osnovna kemijska analiza voska | 17,44 | 1,74 |
| SAT3 | izdelava satnic iz lastne ekološke proizvodnje – predelovalec | 31,25 | 3,13 |
| SAT4 | izdelava satnic iz lastne proizvodnje – predelovalec – z analiznim izvidom na vsebnost ostankov kumafosa | 17,44 | 1,74 |
| SAT4.1 | analizni izvid na vsebnost ostankov kumafosa – enkrat v programskem obdobju 2023–2027 | 86,73 |  |
| SAT5 | izdelava satnice iz lastnega voska – lastna predelava  | 17,44 | 1,74 |
| SAT5.1 | analizni izvid na vsebnost ostankov kumafosa – enkrat v programskem obdobju 2023–2027 | 86,73 |  |

Vir: Izračuni Čebelarske zveze Slovenije.

**OBRAZLOŽITEV**

I UVOD

1 Pravna podlaga (besedilo, vsebina zakonske določbe, ki je podlaga za izdajo sklepa)

Pravna podlaga za izdelavo seznama čebelarske opreme, zdravil za zatiranje varoj, sadik medovitih rastlin ter najvišje višine priznanih stroškov nakupa čebelarske opreme, zdravil za zatiranje varoj, sadik medovitih rastlin in nakupa oziroma cene izdelave satnice za namen izvajanja intervencij v sektorju čebelarskih proizvodov iz strateškega načrta skupne kmetijske politike 2023–2027 (v nadaljnjem besedilu: seznam) so tretji odstavek 22. člena, prvi odstavek 35. člena, drugi odstavek 40. člena in prvi odstavek 93. člena Uredbe o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, 58/23 in 92/24).

**22. člen**

**(čebelarska oprema, katere nakup se sofinancira)**

(1) Upravičeni stroški za sofinanciranje nakupa čebelarske opreme so stroški nakupa nove čebelarske opreme, in sicer za naložbe v opredmetena in neopredmetena sredstva.

(2) Čebelarska oprema, za katero je mogoče uveljavljati sofinanciranje nakupa:

1.      čebelji panji in oprema za čebelje panje;

2.      oprema za krmljenje čebel, pripomočki za aplikacijo zdravil za zdravljenje čebel;

3.      plemenilniki;

4.      oprema za shranjevanje matičnjakov;

5.      čebelarska oprema za točenje, cedila, naprava za pridobivanje cvetnega prahu oziroma izkopanca, sušilnik za cvetni prah, naprave za pridobivanje strupa, naprave za izdelavo satnic, sistemi za odkrivanje satov, s pripadajočo opremo;

6.      oprema, kot so črpalke, naprave za utekočinjenje medu, hladilna tehnika, mešalne palice, mešalniki za kremni med, posode za skladiščenje medu, pomivalni stroji;

7.      merilna tehnika, refraktometer, konduktometer;

8.      oprema za polnjenje, zapiranje in etiketiranje embalaže, transportni trak, tiskalnik;

9.      tehtnice za nadzor čebeljih družin, tehtnice z vremensko postajo, možnostjo sporočanja po spletni aplikaciji in kontrolne tehtnice;

10.   oprema za ravnanje z voskom, stiskalnica za odvajanje voska, parni uparjalnik, kuhalnik, sterilizator, topilnik voska;

11.   druga potrebna oprema, oprema za polnilnico iz nerjaveče pločevine, elektroagregati, viličarji, fotovoltaični sklopi s celicami in akumulatorji;

12.   elektronska nadzorna oprema za nadzor čebel in čebelnjakov;

13.   oprema za prevoz čebel na pašo.

(3) Podroben seznam čebelarske opreme, katere nakup se sofinancira, in najvišja višina priznanih stroškov nakupa posamezne čebelarske opreme sta določena v Sklepu Vlade Republike Slovenije o najvišji priznani vrednosti (v nadaljnjem besedilu: sklep).

(4) Če upravičenec uveljavlja opremo, ki je na seznamu upravičenih stroškov in presega navedeno kapaciteto, se mu prizna oprema z najvišjo kapaciteto moči v najvišji višini priznanih stroškov nakupa posamezne opreme, kot je določena v sklepu.

(5) Če upravičenec uveljavlja opremo iz drugega odstavka tega člena, ki ni na seznamu upravičenih stroškov, določenih v sklepu, mora predložiti tržno primerljive pisne ponudbe najmanj treh ponudnikov, ki se glasijo na vlagatelja. Ponudbe so tržno primerljive, če je vlagatelj vsem potencialnim ponudnikom poslal enako povpraševanje, v katerem je navedel minimalne pogoje, ki jih mora oprema izpolnjevati. Pri določitvi višine upravičenih stroškov se upošteva vrednost ponudbe iz prejšnjega stavka z najnižjo ceno.

**35. člen**

**(način sofinanciranja zdravil)**

(1) Vlada pred objavo javnega razpisa za sofinanciranje zdravil za zatiranje varoj s sklepom predpiše seznam in najvišjo višino priznanih stroškov nakupa zdravil iz prejšnjega člena.

(2) Stroški nakupa zdravil za zatiranje varoj, ki se upoštevajo pri obravnavi vloge, morajo znašati najmanj 50 eurov brez vštetega DDV.

(3) Delež sofinanciranja nakupa zdravil za zatiranje varoj na osnovi organskih kislin in eteričnih olj, ki so dovoljena v ekološkem čebelarstvu, znaša do 70 % skupne vrednosti izvedenega nakupa zdravil brez vštetega DDV, ki ne presega višine stroškov, ki so določeni v sklepu vlade, oziroma največ 10 eurov brez vštetega DDV na čebeljo družino, pri čemer se upošteva število čebeljih družin, vpisanih v register čebelnjakov na dan 31. oktobra v letu pred oddajo vloge.

(4) Delež sofinanciranja nakupa zdravil za zatiranje varoj, ki niso zdravila iz prejšnjega odstavka, znaša do 50 % skupne vrednosti izvedenega nakupa zdravil brez vštetega DDV, ki ne presega višine stroškov, ki so določeni v sklepu vlade, oziroma največ 10 eurov brez vštetega DDV na čebeljo družino, pri čemer se upošteva število čebeljih družin, vpisanih v register čebelnjakov na dan 31. oktobra v letu pred oddajo vloge.

**40. člen**

**(predmet sofinanciranja)**

(1) Predmet podintervencije sofinanciranje sadik medovitih rastlin, posajenih za čebelarjenje in ne za pridelavo rastlin (v nadaljnjem besedilu: sadike medovitih rastlin), so sadike, ki omogočajo čebelam nabiranje cvetnega prahu, medičine in mane. To so drevesa, grmovnice in trajnice, ki omogočajo ohranjanje biotske pestrosti, dober razvoj čebeljih družin in boljše izkoriščanje čebelje paše. Upravičeni so samo stroški nakupa sadik medovitih rastlin, ki so navedene v seznamu:

|  |  |  |
| --- | --- | --- |
| 1.  | leska | Corylus avellana, |
| 2.  | vrbe | rod Salix (alba, babylonica, caprea itn. …), |
| 3.  | rumeni dren | Cornus mas, |
| 4.  | rešeljika | Prunus mahaleb, |
| 5.  | črni trn | Prunus spinosa, |
| 6.  | kloček | Staphylea pinnata, |
| 7.  | navadna trdoleska | Euonymus europaeus, |
| 8.  | malinjak (avtohtone maline in robide) | rod Rubus, |
| 9.  | navadna krhlika | Frangula alnus, |
| 10.  | navadni ruj | Cotinus coggygria, |
| 11.  | šmarna hrušica | Amelanchier lamarckii, |
| 12.  | perovskija | Salvia yangii, |
| 13.  | divja češnja | Prunus avium, medi celoten rod Prunus, |
| 14.  | slive  | Prunus domestica, |
| 15.  | divja hruška | Pyrus communis, |
| 16.  | divja jablana, lesnika | Malus sylvestris, |
| 17.  | cepljeno sadno drevje |  |
| 18.  | javorji (gorski, ostrolistni, maklen, trokrpi, topokrpi, tatarski) | iz roda Acer (A. pseudoplatanus, A. platanoides, A. campestre, A. monspessulanum, A. obtusatum, A. tataricum), |
| 19.  | jerebika | Sorbus aucuparia, |
| 20.  | mokovec | Sorbus aria, |
| 21.  | brek | Sorbus torminalis, |
| 22.  | skorš | Sorbus domestica, |
| 23.  | mali jesen | Fraxinus ornus, |
| 24.  | lipa | Tilia platyphyllos, Tilia henryana, Tilia tomentosa, |
| 25.  | lipovec | Tilia cordata, |
| 26.  | pravi kostanj | Castanea sativa, |
| 27.  | jelka | Abies alba, |
| 28.  | bor | Rod Pinus, |
| 29.  | smreka | Picea abies, |
| 30.  | žajbelj | Salvia officinalis, |
| 31.  | sivka | rod Lavandula, |
| 32.  | rožmarin  | (primorski del) Salvia rosmarinus, |
| 33.  | timijan, materina dušica  | Thymus vulgaris, |
| 34.  | meta (vse avtohtone vrste mete) | rod Mentha, |
| 35.  | šetraj | rod Satureja, |
| 36.  | čišljaki | rod Stachys, |
| 37.  | melisa | Melissa officinalis, |
| 38.  | divji slezenovec | Malva silvestris, |
| 39.  | origano, navadna dobra misel | Origanum vulgare, |
| 40.  | angelika | Angelica archangelica, |
| 41.  | hermelika | Hylotelephium spectabile, |
| 42.  | ognjič | Calendula officinalis, |
| 43.  | drobnjak in druge lukovke | rod Allium, |
| 44.  | nepeta, mačja meta | rod Nepeta. |

(2) Vlada pred objavo javnega razpisa za sofinanciranje sadik medovitih rastlin s sklepom predpiše seznam sadik medovitih rastlin in najvišjo višino priznanih stroškov nakupa posamezne sadike medovite rastline.

(3) Društva so upravičena do 1.000,00 eura podpore za nakup sadik medovitih rastlin v programskem letu. Seznam čebelarskih društev je razviden iz Centralnega registra društev.

(4) Čebelarji, ki želijo pridobiti sadike medovitih rastlin, morajo biti vpisani v register čebelnjakov na dan 31. oktobra pred oddajo vloge.

(5) Čebelarji, ki želijo pridobiti sadike medovitih rastlin, podajo čebelarskemu društvu soglasje za obdelavo osebnih podatkov za namen pridobitve sadik medovitih rastlin.

(6) Društvo pripravi seznam čebelarjev s številkami čebelnjakov, ki jim bo razdelilo sadike medovitih rastlin. Seznam vsebuje tudi seznam in količino posameznih rastlin, lokacijo zasajenih rastlin s številko parcele ter vrednost posameznih rastlin po posameznem čebelarju.

(7) Čebelarji, ki prejmejo sadike medovitih rastlin, podpišejo prejem sadik in soglasje za morebitno kontrolo posajenih sadik ter izjavo, da so te sadike posajene v preletni razdalji v polmeru treh kilometrov okoli čebelnjaka, za katerega je bila pridobljena številka in ki je določen s koordinatami. Čebelarji, ki prejmejo sadike medovitih rastlin, društvu izročijo dokazilo o lastništvu parcele ali pisno soglasje lastnika parcele, kjer so zasajene medovite rastline. Če je več solastnikov parcele, kjer so zasajene medovite rastline, se društvu izročijo pisna soglasja solastnikov parcele, ki imajo skupaj več kot polovico idealnih deležev.

(8) Če upravičenec uveljavlja povračilo stroškov za nakup sadike, ki ni na seznamu upravičenih stroškov, se mu sredstva za to ne odobrijo.

(9) Če upravičenec uveljavlja povračilo stroškov za nakup sadike, ki je dražja kot na seznamu upravičenih stroškov, se mu prizna sadika v najvišji višini priznanih stroškov nakupa posamezne sadike, kot je določena v sklepu iz drugega odstavka tega člena.

(10) Na razpisu lahko društvo vključi na seznam največ 50 čebelarjev.

(11) Na razpis se lahko prijavi čebelarsko društvo večkrat v programskem obdobju v najnižjem znesku 400 eurov na vlogo.

**93. člen**

**(način sofinanciranja nakupa oziroma izdelave satnic)**

(1) Vlada pred objavo javnega razpisa za sofinanciranje nakupa oziroma izdelave satnic s certifikatom ali analiznim izvidom oziroma poročilom o doseženih temperaturah s sklepom predpiše najvišjo višino priznanih stroškov nakupa satnice, ceno satnice v primeru predelave voska v satnice oziroma ceno satnice v primeru lastne izdelave satnic iz voska lastne predelave s certifikatom ali analiznim izvidom iz prvega odstavka prejšnjega člena.

(2) Vlagatelj je do sredstev v okviru te podintervencije upravičen za sedem satnic na leto na eno čebeljo družino.

(3) Vlagatelj je do sredstev v okviru te podintervencije upravičen, če čebelari z najmanj:

–        petimi čebeljimi družinami po ekoloških načelih in izpolnjuje pogoje iz 1. točke prvega odstavka prejšnjega člena;

–        10 čebeljimi družinami in izpolnjuje pogoje iz 1. ali 2. točke prvega odstavka prejšnjega člena;

–        20 čebeljimi družinami in izpolnjuje pogoje iz 3. ali 4. točke prvega odstavka prejšnjega člena ali

–        100 čebeljimi družinami in izpolnjuje pogoje iz 5. točke prvega odstavka prejšnjega člena.

(4) Delež sofinanciranja nakupa oziroma izdelave satnic s certifikatom ali analiznim izvidom oziroma poročilom o doseženih temperaturah znaša 60 % skupne vrednosti izvedenega nakupa oziroma izdelave satnic s certifikatom ali analiznim izvidom brez vštetega DDV, ki ne presega višine stroškov, ki jih predpiše vlada v skladu s prvim odstavkom tega člena. Sofinanciranje se poveča za:

–        10 % za vlagatelje, ki so vključeni v sheme kakovosti;

–        20% za vlagatelje, ki so vključeni v kontrolo ekološkega čebelarjenja oziroma imajo certifikat ekološkega čebelarjenja, ter

–        20 % za vlagatelje, ki so predali v izdelavo vosek iz lastne proizvodnje za izdelavo satnic ali so sami izdelali satnice iz lastnega voska.

(5) Deleži sofinanciranja iz tega člena skupno ne morejo presegati 80 % upravičenih stroškov.

(6) Vlagatelj je upravičen do sofinanciranja nakupa oziroma izdelave satnic s certifikatom ali analiznim izvidom oziroma poročilom o doseženih temperaturah za število čebeljih družin, ki je bilo na dan 31. oktobra v letu pred oddajo vloge vpisano v register čebelnjakov.

(7) Vlagatelj lahko vloži samo eno vlogo na leto na razpis.

(8) Podrobnejši pogoji iz prejšnjega člena se določijo v javnem razpisu

II VSEBINSKA OBRAZLOŽITEV PREDLAGANIH REŠITEV

Ta sklep določa podroben seznam čebelarske opreme, katere nakup se sofinancira, in najvišjo višino priznanih stroškov nakupa posamezne čebelarske opreme, seznam zdravil za zatiranje varoj ter najvišjo višino priznanih stroškov nakupa navedenih zdravil, seznam sadik medovitih rastlin in najvišjo višino priznanih stroškov nakupa posamezne sadike medovite rastline, najvišjo višino priznanih stroškov nakupa satnice, ceno satnice v primeru predelave voska v satnice oziroma ceno satnice v primeru lastne izdelave satnic iz voska lastne predelave s certifikatom ali analiznim izvidom za izvajanje intervencij v sektorju čebelarskih proizvodov iz strateškega načrta skupne kmetijske politike 2023–2027.

Metodologija zbiranja cen in oblikovanje najvišje upravičene vrednosti:

Uredba o izvajanju intervencij v sektorju čebelarskih proizvodov iz strateškega načrta skupne kmetijske politike 2023–2027 (Uradni list RS, št. 17/23, 58/23 in 92/24) v tretjem odstavku 22. člena, prvem odstavku 35. člena, drugem odstavku 40. člena in prvem odstavku 93. člena določa čebelarsko opremo, zdravila za zatiranje varoj, sadike medovitih rastlin in satnice, za katere je mogoče uveljavljati sofinanciranje nakupa.

Podatke o cenah čebelarske opreme (velja tudi za opremo, ki ni najprej namenjena čebelarstvu, se pa na tem področju lahko uporablja) je Čebelarska zveza Slovenije zbrala (v nadaljnjem besedilu: ČZS) iz več virov. Za posamezno opremo so bile pridobljene cene pri najpogosteje zastopanih ponudnikih čebelarske opreme v Sloveniji, delno tudi v sosednjih državah in drugih državah Evropske unije. Te cene so zbrane s pridobitvijo maloprodajnih cenikov, ki jih ponudniki oglašujejo v okviru lastne spletne prodaje, v sodelovanju s posameznimi trgovci, z obiskom trgovin, po e-pošti, izjemoma tudi v telefonskih pogovorih s trgovci. Posebej so se iskale in pridobivale cene tudi za posebno opremo, ki pri ponudnikih čebelarske opreme niso v redni ponudbi oziroma prodaji. Zbirale so se tudi cene, ki jih ponudniki oglašujejo v okviru spletne prodaje čebelarske opreme. V nekaterih podskupinah so upoštevane tudi cene, pridobljene od večjih trgovcev, ki sicer ne trgujejo s posebno čebelarsko opremo, gre pa za opremo, ki je splošna in jo uporabljajo tudi čebelarji (na primer etiketirni stroji, hladilne komore, agregati, različni mešalniki in tako dalje). Tako so bili pridobljeni številni maloprodajni ceniki, ki so upoštevali veljavne cene v obdobju zbiranja cen (oktober in november 2024). Cene čebelarske opreme v katalogu so brez DDV in podane v EUR/kos.

Pri zdravilih za zatiranje varoj je ČZS pridobila cene za zdravila za zatiranje varoj, ki imajo dovoljenje za promet v Republiki Sloveniji, in sicer ločeno za tista zdravila, ki so dovoljena za uporabo v ekološkem čebelarstvu, in za druga zdravila. Te cene je pridobila pri najpogosteje zastopanih ponudnikih veterinarskih zdravil v Sloveniji. Te cene so zbrane v sodelovanju s posameznimi veterinarskimi postajami, in sicer s pridobitvijo maloprodajnih cenikov, ki jih ponudniki oglašujejo v okviru lastne spletne prodaje, z obiskom ponudnikov veterinarskih zdravil, v telefonskih pogovorih in po e-pošti. Tako so bili pridobljeni številni maloprodajni ceniki, ki so upoštevali veljavne cene v obdobju zbiranja cen (oktober in november 2024). Cene v katalogu so brez DDV in podane v EUR/kos.

Cene sadik medovitih rastlin, posajenih za čebelarjenje in ne za pridelavo rastlin, ki omogočajo čebelam nabiranje cvetnega prahu, medičine in mane, je ČZS zbrala iz več virov. To so drevesa, grmovnice in trajnice, ki omogočajo ohranjanje biotske pestrosti, dober razvoj čebeljih družin in boljše izkoriščanje čebelje paše. Seznam sadik medovitih rastlin je naveden v uredbi. ČZS je pripravila tudi predlog posodobitve seznama sadik medovitih rastlin, posajenih za čebelarjenje in ne za pridelavo rastlin, ki omogočajo čebelam nabiranje cvetnega prahu, medičine in mane, s sadikami, ki niso na seznamu v sklepu, še posebej s tistimi, ki čebelam omogočajo nabiranje cvetnega prahu, medičine oziroma mane v poletnem času oziroma jeseni. Cene sadik medovitih rastlin je pridobila pri najpogosteje zastopanih ponudnikih sadik v Sloveniji. Te cene so zbrane v sodelovanju s posameznimi trgovci, in sicer s pridobitvijo maloprodajnih cenikov, ki jih ponudniki oglašujejo v okviru lastne spletne prodaje, z obiskom trgovin, v telefonskih pogovorih in po e-pošti. Tako so bili pridobljeni številni maloprodajni ceniki, ki bodo upoštevali veljavne cene v obdobju zbiranja cen (oktober in november 2024). Cene v katalogu so brez DDV in podane v EUR/kos.

ČZS je v obdobju zbiranja cen (oktober in november 2024) zbrala cene nakupa satnic s certifikatom, ki dokazuje ustreznost kupljenih satnic za ekološko čebelarjenje, in cene nakupa satnic z analiznim izvidom, iz katerega je razvidna morebitna vsebnost ostankov kumafosa, in osnovne kemijske analize voska glede primesi v vosku. ČZS je posodobila vrednosti izdelave satnic iz lastne ekološke proizvodnje – predelovalec, izdelave satnic iz lastne proizvodnje – predelovalec – z analiznim izvidom na vsebnost ostankov kumafosa, izdelave satnice iz lastnega voska – lastna predelava in vrednost analiznega izvida na vsebnost ostankov kumafosa. Katalog vsebuje oceno stroškov nakupa oziroma izdelave vseh petih kategorij satnic, ki so brez DDV in podane v EUR/kg oziroma EUR/satnico, in strošek analiznega izvida na vsebnost kumafosa (EUR/analizo).

Uporabljena metoda pri določanju upravičenih stroškov posamezne čebelarske opreme, zdravil za zatiranje varoj, sadik medovitih rastlin in nakupa ali proizvodnje satnic je kombinacija različnih virov zbiranja cen oziroma posodobitve vrednosti. Nato je s statistično metodo aritmetičnega povprečja postavljena ena cena za posamezno vrsto stroškov oziroma za vsak strošek – tako imenovana povprečna cena, brez DDV (EUR/kos, EUR/kg, EUR/analizo, EUR/satnico).

Pri zbiranju cen posamezne čebelarske opreme, zdravil za zatiranje varoj, sadik medovitih rastlin in nakupa ali proizvodnje satnic velja pravilo, da se izberejo cene najmanj treh ponudnikov. Če to zaradi posebnosti trga in omejenega števila ponudnikov ni mogoče za nekatere podskupine, se lahko zajameta samo dve ceni, pridobljeni od dveh ponudnikov. V nobenem primeru pa se ne uporabljajo cene od le enega ponudnika. Zaradi zagotavljanja tajnosti maloprodajnih cen posameznih ponudnikov se v poročilu ne imenujejo posamezna podjetja in ponudniki.